Măsuri necesare pentru rezolvarea problemelor în teritoriul SDL

Cele 5 Zone Urbane Marginalizate se caracterizează în general ca fiind zone cu o populație aflată în risc de sărăcie sau excluziune socială, cu probleme la nivel de capital uman, ocuparea forței de muncă și locuire.

Problemele identificate în analiza diagnostic sunt organizate pe următoarele sectoare: educație, locuire, acces la servicii, ocupare, comunitate şi imagine publică, infrastructură, spații publice urbane şi mobilitate urbană.

**Problema 1: (**EDUCAȚIE**): Nivelul scăzut de educație**

În ceea ce priveşte infrastructura educațională se evidențiază un nivel scăzut de educație la nivelul teritoriului SDL analizat, ponderea cea mai mare (35,02%) aparține persoanelor care au studii gimnaziale, în timp ce un procent ridicat din populație nu are studii (10,46%).

În ansamblu, datele arată că neparticiparea şi abandonul şcolar constituie probleme semnificative în mai multe zone din teritoriul SDL. Acestea pot fi cauzată de diverse factori, cum ar fi accesul limitat la educație de calitate, resurse financiare insuficiente sau alte obstacole sociale şi economice. Pentru a promova o dezvoltare sustenabilă şi egalitatea de şanse în aceste zone, este esențial să se abordeze această problemă şi să se implementeze măsuri pentru a reduce abandonul şcolar şi pentru a oferi oportunități educaționale mai bune pentru toți locuitorii.

De asemenea, în teritoriu există o lipsă a serviciilor educaționale de tipul before & after school, motiv ce contribuie la gradului crescut a locuitorilor fără ocupație, aceştia neavând o persoană cu care pot lăsa copii în grijă.

Principala barieră privind accesul şi participarea la educație la nivel preşcolar şi şcolar în zona analizată este sărăcia. În unele familii numeroase, copiii mai mari abandonează şcoala pentru a avea grijă de frații mai mici, în cazul fetelor, în general, acestea se mărită timpuriu şi părăsesc şcoala. Analfabetismul şi nivelul scăzut de educație al adulților se reflectă în lipsa calificării şi în excluderea de pe piața muncii formale.

Nivelul scăzut de educație al adulților are consecințe asupra educației pe care aceştia o transmit copiilor lor. Lipsa educației sau nivelul scăzut al acesteia este un factor ce conduce spre sărăcie şi excluziune socială. Mediul de acasă nu încurajează participarea şcolară, părinții nu se implică în motivarea şi educarea copiilor. Majoritatea cadrelor didactice au mai degrabă un rol pasiv, nu sunt proactive în atragerea şi integrarea copiilor în şcoală, nu sunt pregătite profesional şi nici nu au capacitatea să gestioneze comunicarea cu copiii provenind din zone defavorizate.

Un nivel scăzut de educație şi calificare la nivelul unei populații dintr-o zonă urbană marginalizată poate avea numeroase efecte negative, atât asupra indivizilor din acea comunitate, cât şi asupra societății în ansamblu. Aceste efecte pot fi: şanse scăzute la angajare, venituri scăzute, transmiterea sărăciei de la o generație la alta, criminalitate scăzută, sănătate precară, divizare socială, scăderea potențialului economic al zonei sau dependența de asistență socială.

Măsurile pentru creşterea accesului la servicii educaționale sunt prevăzute de **OS1 al SDL**, dar contribuie şi la atingerea **OS3 al SDL**, prin consolidarea infrastructurii necesare procesului educațional. Aceste măsuri includ: măsuri de întărire a capacității infrastructurii de învățământ pentru desfăşurarea în condiții optime şi eficiente a procesului educațional (infrastructura preşcolară/şcolară, spații educaționale în aer liber, infrastructura sportivă, dotări, împreună cu furnizarea de servicii educaționale: after/ before school, activități extraşcolare, campanii conştientizare),

**Problema 2: (**ACCES LA SERVICII**): Accesul redus la servicii**

Infrastructura de servicii sociale este, în prezent, insufient dezvoltată şi nu acoperă nevoia identificată la nivelul teritoriului analizat.

În ceea ce priveşte serviciile sociale acordate copiilor în centre de zi, deşi au existat inițiative punctuale din partea autorităților şi ONG-urilor, acestea sunt în continuare insuficiente raportate la numărul mare de copii proveniți din familii numeroase şi cu resurse financiare extrm de limitate.

În ceea ce priveşte accesul la serviciile medicale şi sociale problemele întâmpinate la nivelul ZUMurilor din SDL sunt mai multe dificultăți întâmpinate de persoanele vârstnice/persoane cu dizabilități în accesul la servicii medicale; lipsa oportunităților culturale şi de petrecere a timpului liber; nesiguranță – atât în rândul populației rome cât şi în rândul românilor; posibilități precare de menținere a igienei; sărăcia şi lipsa veniturilor care să asigure posibilitatea unui trai decent; dificultăți în a beneficia de diferite servicii.

Sărăcia este principala problemă cu care se confruntă persoanele din ZUMuri, şi care îngreunează accesul către diferitele tipuri de servicii, lipsa celor necesare traiului având consecințe asupra tuturor dimensiunilor vieții. Persoanele vârstnice şi mamele cu copii mici întâmpină dificultăți în a beneficia de servicii medicale.

Majoritatea clădirilor existente în care se desfăşoară activități sociale, educative, culturale sau recreative (atât cele care aparțin domeniului public cât şi cele ale furnizorilor de servicii sociale) sunt uzate şi nu dispun de dotări adaptate standardelor europene. Lipsa unor centre multifuncționale în care se pot desfăşura diverse activități educaționale, social-culturale şi/sau medicale duc şi mai mult la marginalizarea comunității.

Măsurile privind îmbunătățirea condițiilor de acces la infrastructura şi servicii sociale sunt prevăzute în **OS2 al SDL** şi constau în: dezvoltarea unui sistem de servicii sociale individualizate axat pe nevoile persoanelor dezavantajate.

Problema informării potențialilor beneficiarii şi a accesului acestor la servicii publice, în special sociale şi de sănătate este abordată în cadrul unui obiectiv distinct, respectiv **OS3 al SDL**, care vizează sprijinirea accesului persoanelor marginalizate, precum romii, la servicii integrate sociale, de sănătate şi educație pentru sănătate, ocupare şi educație.

**Problema 3 (**OCUPARE**): Nivelul scăzut de ocupare pe piața muncii**

În zonele urbane marginalizate din Tîrgu Mureş, procentul persoanelor fără ocupație pe intervalul de vârstă 15 – 64 de ani este semnificativ, iar dintre cei care lucrează, foarte puțini au un loc de muncă stabil, având slujbe sezoniere sau lucrează în sectorul informal (fără contract de muncă).

n comunitățile rome majoritatea femeilor sunt casnice, având grija de copii, neavând mai mult de 4 clase sau alte calificari (exista cazuri in comunitate de femei care la varsta de 26 de ani au deja statut de bunică, ele având la randul lor peste 3 copii). Şansele de a intra pe piața muncii scad din cauza nivelului scăzut de educație, lipsei calificărilor şi discriminarea din partea angajatorilor.

Programele de informare, consiliere, mediere şi facilitare a angajării, în special în rândul populației de etnire romă sunt insuficiente iar măsurile de sprijin existente sau insuficent promovate.

Măsurile pentru creşterea ocupării prin informare, consiliere, mediere şi facilitare a angajării şi, implicit, a veniturilor populației din comunitățile marginalizate, sunt prevăzute în **OS3 al SDL** şi includ măsuri de informare, conştientizare şi consiliere în vederea integrării pe piața forței de muncă şi pentru combaterea nediscriminării, precum şi implementarea unor programe de informare şi consiliere, inclusiv mediere şi facilitarea angajării,

**Problema 4 (**COMUNITATE ŞI IMAGINE PUBLICĂ**): Lipsa de coeziune la nivelul comunității și imaginea negativă a zonei**

Comunitatea are un nivel de coeziune scăzut. Membrii comunității nu reuşesc să se mobilizeze, să reacționeze sau să lucreze împreună pentru atingerea unui obiectiv comun.

Liderii comunităților grupează în jurul lor persoane diferite, fapt ce poate duce la divizarea comunității. Locatarii adăposturilor improvizate nu sunt recunoscuți ca membrii ai comunității şi nici nu recunosc liderii de la nivelul zonei; nu se simt reprezentați în relația cu autoritățile locale de serviciul pentru romi. Se constată lipsa încrederii în autoritățile locale, ruptură în comunicare, iar rezidenții reclamă insuficiența şi inadecvarea ajutorului oferit de autoritățile locale, raportat la nevoi.

În interiorul teritoriului SDL au fost reclamate acte de vandalism, violență asupra persoanelor, furturi din locuințe, furturi de maşini, desene şi mâzgăleli pe fațadele blocurilor. Astfel de fenomene conduc la formarea unei percepții generale negative asupra zonelor urbane marginalizate.

Măsurile posibile pentru atingerea **OS4 al SDL** au în vedere creştere a coeziunii la nivelul comunității, prin măsuri precum:

1. Şedințe publice periodice pentru consultarea comunității
2. Ateliere de lucru pentru a schimba atitudinea socială privind grupurile marginalizate
3. Crearea unei aplicații software pentru semnalarea problemelor de către cetățenii din comunitatea marginalizată.
4. Sistem de supraveghere pentru creşterea siguranței şi prevenirea criminalității în zonele urbane marginalizate

**Problema 5 (**INFRASTRUCTURĂ ŞI MOBILITATE**): Infrastructura de bază slab dezvoltată**

O problemă generală cu care se confruntă populația din zonele marginalizate ale municipiului Tîrgu Mureş continuă să fie reprezentată de infrastructura slab dezvoltată.

Pentru majoritatea zonelor analizate, accesul la/din zone urbane marginalizate este dificil. Zonele de interes public sunt slab accesibilizate din cauza infrastructurii precare şi există zone care nu asigură o bună conexiune a clădirilor de interes public).

Există locuințe neracordate la rețeaua încălzire/electricitate/apă/salubrizare. Nevoile de acces la infrastructura de bază identificate la nivelul comunităților marginalizate impun o serie de măsuri concentrate care conduc la atingerea **OS5 al SDL** şi care vizează reabilitarea şi modernizarea infrastructurii tehnico-edilitare şi de asigurare a utilităților (iluminat public, alimentare cu apă, canalizare, energie termică).

**Problema 6 (**SPAȚII PUBLICE**): Spații publice urbane degradate**

Populația marginalizată din zonele identificate, dispune de facilitățile precare destinate utilizării publice precum: suprafețe reduse de spații verzi, lipsa/ număr redus de locuri de joacă amenajate pentru copii, facilități precare pentru activitățile recreaționale.

Zonele marginale sunt preponderent insalubre. Colectarea deşeurilor menajere este insuficientă, ceea ce transformă aceste zone în adevărate “focare de infecție”.

Numărul mare de locuitori, dintre care mulți trăiesc fie în locuințe sociale, fie în case şi adăposturi improvizate, la care se adaugă numărul redus de containere care sunt ridicate rar, precum şi lipsa de educație în asigurarea şi menținerea curățeniei fac ca aceste zone să fie murdare. Efectele negative ale lipsei de curățenie se reflectă atât asupra stării de sănătate a populației, cât şi asupra imaginii publice a comunității.

Măsurile propuse pentru atingerea **OS5 al SDL** pe sectorul spațiilor publice, vizează modernizarea infrastructurii şi calității aferente spațiilor publice.

**Problema 7 (**LOCUIRE**): Condiții de locuire deficitare**

Una dintre problemele comune cu care se confruntă populația din zonele urbane marginalizate analizate este reprezentată de condițiile de locuire şi în special:

* starea şi calitatea locuințelor: locuințe degradate, adăposturi improvizate;
* supraaglomerarea spațiilor de locuit;
* nesiguranța locativă: lipsa proprietății / situația juridică incertă a imobilelor in care locuiesc, lipsa actelor pentru locuință (domiciliul lipsă);

Majoritatea locuințelor sunt degradate, având un grad avansat de deteriorare a structurii de rezistență şi au nevoie de expertiză tehnică pentru a evalua necesitatea de consolidare a clădirilor. Blocurile necesită să fie modernizate şi izolate termic.

De asemenea, nevoile de îmbunătățire a locuirii identificate la nivelul comunităților marginalizate impun o serie de măsuri concentrate în vederea realizării **OS5 al SDL** pe sectoarele ce vizează locuirea, după cum urmează: reabilitarea infrastructurii de locuire (eficiență energetică clădiri rezidențiale, reabilitarea blocurilor).